b"\n_START_ARTICLE_\nCal Gilet\n_START_SECTION_\nDescripci\xc3\xb3\n_START_PARAGRAPH_\nEdifici que formava part d'una antiga casa senyorial. Actualment ocupa la part dreta. Consta de quatre plantes. A la planta baixa, a la fa\xc3\xa7ana est (la que d\xc3\xb3na a la pla\xc3\xa7a), hi ha una entrada amb arc escarser amb porta de fusta de doble batent que d\xc3\xb3na al garatge. A la planta seg\xc3\xbcent hi ha un balc\xc3\xb3 amb barana de ferro. A la planta seg\xc3\xbcent hi ha un altre balc\xc3\xb3 tamb\xc3\xa9 amb barana de ferro. Al darrer pis hi ha una finestra amb ampit._NEWLINE_La fa\xc3\xa7ana nord (la que d\xc3\xb3na al carrer Maguerola) consta de dues parts: una de m\xc3\xa9s antiga que va del centre a l'esquerra i una de m\xc3\xa9s nova a l'altre extrem. A la part m\xc3\xa9s antiga hi ha una entrada, a sobre t\xc3\xa9 una petita finestra. A l'esquerra t\xc3\xa9 una altra finestra. A la part superior de la fa\xc3\xa7ana hi ha una tribuna i una finestra. A la part m\xc3\xa9s nova, la que est\xc3\xa0 arrebossada, a la planta baixa, hi ha una finestra, a la planta seg\xc3\xbcent n'hi ha tres i a la seg\xc3\xbcent una altra.\n_START_SECTION_\nHist\xc3\xb2ria\n_START_PARAGRAPH_\nEn origen la casa que avui coneixem era la part dreta d'un casal senyorial de la darreria del segle XVI manat construir per Joan Carbonell, mercader de Sed\xc3\xb3, vers el 1558. A la segona meitat del segle XVIII el casal fou dividit en tres cossos, ocupant la part dreta la casa que actualment es coneix com a Cal Gilet._NEWLINE_En els primers anys fou habitat pel propietari Joan Carbonell i la seva fam\xc3\xadlia; en passar a la filla d'aquest deix\xc3\xa0 de ser la resid\xc3\xa8ncia principal de la fam\xc3\xadlia i als inicis del segle XVIII apareix habitada per masovers, tenint un \xc3\xbas exclusivament residencial i agr\xc3\xadcola. A la darreria del segle XVIII pogu\xc3\xa9 combinar aquesta funci\xc3\xb3 amb la de ferreria i durant el primer quart de segle XX i fins a l'esclat de la Guerra Civil funcion\xc3\xa0 com a Caf\xc3\xa8 i Sala de ball."